भलिबलको निर्वाचन भदौ २२ मा
नेपाल भलिबल संघको बिहीबार बसेको कार्यसमिति बैठकले भदौमा निर्वाचन गर्ने निर्णय गरेको छ ।
काठमाडौँ — नेपाल भलिबल संघको बिहीबार बसेको कार्यसमिति बैठकले भदौमा निर्वाचन गर्ने निर्णय गरेको छ ।भक्तपुरमा बसेको बैठकको निर्णयअनुसार निर्वाचन भदौ २२ गते तोकिएको छ । वर्तमान कार्यसमितिको कार्यकाल सकिएको झन्डै दुई वर्ष बित्दासमेत केन्द्रको नयाँ निर्वाचन हुन सकेको छैन । संघले आबद्ध ७७ जिल्ला र ७ प्रदेशको निर्वाचन भने टुंग्याएको छ ।राष्ट्रिय खेल भलिबलको विकास र विस्तार गर्ने क्रममा सात सय ५३ पालिकास्तरमा नेपाल भलिबल संघको संगठन र संरचना बनाइने भएको छ । साथै सबै पालिका, जिल्ला, प्रदेश र केन्द्रीय कार्यसमितिमा एक पदाधिकारीसहित ३३ प्रतिशत महिला सहभागिता गराइने नीति पारित गरिएको वर्तमान उपाध्यक्ष तथा आसन्न निर्वाचनमा अध्यक्षका प्रत्याशी निरोज मास्केले बताएकी छन् ।